Návrh

Zákon

z …………… 2002,

ktorým sa mení a dopĺňa zákon Národnej  rady  Slovenskej  republiky  č. 277/1994 Z. z. o zdravotnej starostlivosti v znení neskorších predpisov a o zmene a doplnení niektorých zákonov 

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 277/1994 Z. z. o zdravotnej starostlivosti v znení zákona Národnej rady Slovenskej republiky č. 98/1995 Z. z., zákona Národnej rady Slovenskej republiky č.110/1996 Z. z., zákona Národnej rady Slovenskej republiky č. 222/1996 Z. z., zákona č. 140/1998 Z. z., zákona č. 241/1998 Z. z., zákona č. 80/2000 Z. z., zákona č. 416/2001 Z. z., zákona č. 553/2001 Z. z., zákona č. 118/2002 Z. z., zákona č. 131/2002 Z. z., zákona č. 219/2002 Z. z., zákona č. 131/2002 Z. z., zákona č. 450/2002 Z. z.   a zákona č. 457/2002 Z. z. sa mení a dopĺňa takto:
   
1.	§ 2 vrátane nadpisu znie:
„§ 2
Zdravotná starostlivosť

(1)	Zdravotná starostlivosť je starostlivosť o  zdravie osoby, ktorú poskytuje zdravotnícky pracovník. 

(2)	Zdravím sa na účely tohto zákona rozumie stav úplnej fyzickej pohody a psychickej pohody a harmonickej rovnováhy osoby vrátane tehotenstva, pôrodu a šestonedelia.

(3)	Zdravotná starostlivosť zahŕňa prevenciu, diagnostiku a liečbu vrátane rehabilitácie, ošetrovateľskú starostlivosť a pôrodnú asistenciu, záchrannú zdravotnú  službu a  osobitnú zdravotnú starostlivosť; poskytuje sa formou ambulantnej zdravotnej starostlivosti a ústavnej zdravotnej starostlivosti. 

(4)	So zdravotnou starostlivosťou súvisí lekárenská starostlivosť, kúpeľná starostlivosť, lekárska posudková činnosť, revízna činnosť, dopravná služba a služby poskytované počas ústavnej starostlivosti, ktoré nie sú zdravotnou starostlivosťou (ďalej len „služby súvisiace s poskytovaním zdravotnej starostlivosti“).

(5)	Poskytovanie zdravotnej starostlivosti členom lodnej posádky na palube námorných lodí upravuje osobitný predpis.^1)

(6)	Ochranu zdravia ľudí upravuje osobitný predpis.^2)

(7)	Lekárenskú starostlivosť upravuje osobitný predpis.^2a)“.

Poznámky pod čiarou k odkazom 1, 2 a 2a znejú:
„1)	Zákon č. 435/2000 Z. z. o námornej plavbe.
2)	Zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov.   
2a)		Zákon č. 140/1998  Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov.“.

2.	§ 4a sa vypúšťa.

3.	§ 5 znie:
„§ 5

Podmienky poskytovania zdravotnej starostlivosti na základe zdravotného poistenia upravuje osobitný predpis.^3)^“.

4.	V § 18 sa odsek 4 vypúšťa.

5.	V § 18 odsek 5 znie:
„(5) Záchranná zdravotná služba je zdravotná starostlivosť pri chorobných stavoch a úrazoch, pri ktorých odklad poskytnutia tejto starostlivosti  bezprostredne  ohrozuje  život  poistenca,  a s tým súvisiaca preprava osôb, ľudských tkanív, orgánov a darcov   orgánov   na   účely transplantácie, preprava  krvi  a krvných derivátov,  liekov,  zdravotníckej techniky a zdravotníckych pracovníkov; jej  súčasťou  je  rýchla  zdravotná  pomoc  a letecká záchranná zdravotná služba.”

6.	V § 24 odsek 1 sa v písmene r) za slovo „ústavy,“ vkladá slovo „sanatóriá,“.

7.	V § 24 odsek 1 sa vypúšťa písmeno v).

8.	V § 24 odsek 4 sa slová „h) až p) a v)“ nahrádzajú slovami „a h) až p)“.

9.	V § 26 odsek 2 písm. d) sa slová  „samosprávnemu kraju“ nahrádzajú slovami  „Ústavu zdravotníckych informácií a štatistiky v Bratislave“.

10.	V § 31 odsek 1 písm. a) sa za slovo „ústav,“ vkladá slovo „sanatórium,“.

11. V § 31 odsek 4 sa vypúšťa písmeno r).

12. V § 32 ods. 5 sa vypúšťajú slová „§ 31 ods. 4 písm. r) a“ a slová „v odseku 4 písm. h) a l)“ sa nahrádzajú slovami „v odseku 4 písm. g) a k)“.

13.  V § 33 odseky 2 a 3 sa vypúšťajú slová „zdravotnícky obvod,“.

14.  § 34 sa vypúšťa.

15. V § 74 sa odsek 1 dopĺňa písmenom p), ktoré znie: 
„p)	riadi, odborne a metodicky usmerňuje prenesený výkon štátnej  správy uskutočňovaný  na úseku zdravotníctva samosprávnymi krajmi a obcami  vydávaním  všeobecne  záväzných  právnych  predpisov,  smerníc  a pokynov,   zjednocovaním   postupu    pri   ich   používaní a preskúmavaním   rozhodnutí    podľa   osobitných   predpisov.“.

16.	§ 74a znie:
„Na plnenie svojich úloh si ministerstvo zdravotníctva zriaďuje štátne zdravotné ústavy,   Ústav zdravotníckych informácií a štatistiky v Bratislave a Slovenskú lekársku knižnicu. Štátne zdravotné ústavy sú zdravotnícke zariadenia podľa osobitného predpisu.^2)“.

17.	§ 80f sa vypúšťa.

18.	V poznámke pod čiarou k odkazu 26 sa citácia „Zákon  č. 13/2002 Z. z. o  podmienkach premeny  niektorých rozpočtových organizácií  a príspevkových  organizácií  na neziskové  organizácie poskytujúce  všeobecne prospešné služby (transformačný  zákon)  a  ktorým  sa  mení  a  dopĺňa  zákon č. 92/1991  Zb. o  podmienkach  prevodu  majetku štátu  na iné osoby v znení neskorších predpisov“ nahrádza citáciou „Napríklad zákon č. 92/1991 Zb. o podmienkach prevodu majetku štátu na iné osoby v znení neskorších predpisov, zákon č. 13/2002 Z. z. o  podmienkach premeny  niektorých rozpočtových organizácií  a príspevkových  organizácií  na neziskové  organizácie poskytujúce  všeobecne prospešné služby (transformačný  zákon) a  ktorým  sa  mení  a  dopĺňa  zákon č. 92/1991  Zb. o  podmienkach  prevodu  majetku štátu  na iné osoby v znení neskorších predpisov“. 

19.	Za § 80i sa vkladá § 80j, ktorý znie:
„§ 80j

Osoby vykonávajúce dopravnú zdravotnú službu na základe oprávnenia na vykonávanie dopravnej zdravotnej služby podľa tohto zákona môžu dopravnú službu vykonávať naďalej, ak do 30. júna 2003  získajú živnostenské oprávnenie.“ 

Čl. II

Zákon Národnej rady Slovenskej republiky č. 98/1995 Z. z. o Liečebnom poriadku v znení zákona Národnej rady Slovenskej republiky č. 222/1996 Z. z., zákona č. 251/1997 Z. z.,  zákona č. 332/1997 Z. z.,  zákona č. 140/1998 Z. z., zákona č. 17/1999 Z. z., zákona č. 3/2000 Z. z., zákona č. 118/2002 Z. z. a zákona č. 534/2002 Z.z sa mení a dopĺňa takto:

1.	§ 1 vrátane nadpisu znie:
„§ 1
Účel zákona

    Tento zákon  upravuje podmienky poskytovania
a)	zdravotnej starostlivosti^1) na základe povinného zdravotného poistenia^1a) bezplatne a za čiastočnú úhradu osoby,
b)	zdravotnej starostlivosti^1) na základe zmluvného pripoistenia^1b) bezplatne, za čiastočnú úhradu osoby a za priamu úhradu osoby,
c)	zdravotnej starostlivosti^1) za priamu úhradu osoby,
d)	služieb súvisiacich s poskytovaním zdravotnej starostlivosti za priamu úhradu.“.

Poznámky pod čiarou k odkazom 1, 1a a 1b znejú:
„1)	Zákon Národnej rady Slovenskej republiky č. 277/1994 Z. z. v znení zákona č. .../2003 Z. z.
1a)	Zákon  Národnej  rady  Slovenskej  republiky  č. 273/1994  Z. z. o zdravotnom   poistení,  financovaní   zdravotného  poistenia, o zriadení  Všeobecnej  zdravotnej   poisťovne  a o zriaďovaní rezortných, odvetvových, podnikových a občianskych zdravotných  poisťovní  v znení  neskorších predpisov.
 1b)	§ 39 ods. 2 zákona Národnej rady Slovenskej republiky č. 273/1994 Z. z. v znení neskorších predpisov.“.

2.	Doterajší text § 2 sa označuje ako odsek 1 a dopĺňa sa písmenami  f) a g), ktoré znejú:
„f)	zdravotnou starostlivosťou poskytovanou na základe zdravotného poistenia bezplatne zdravotná starostlivosť poskytovaná na základe
1.	povinného zdravotného poistenia^1a) a
2.	zmluvného pripoistenia,^1b)
g)	zdravotnou starostlivosťou poskytovanou za priamu úhradu zdravotná starostlivosť, ktorá
1.	presahuje rámec zdravotného poistenia uvedeného v písmene f),  
2.	nepresahuje rámec zdravotného poistenia podľa písmena f), ale poskytuje sa osobe na jej žiadosť a jej vykonanie nesleduje liečebný účel,
3.	nepresahuje rámec zdravotného poistenia podľa písmena f), ale sa poskytuje v záujme inej fyzickej osoby alebo právnickej osoby a  nesleduje liečebný účel; takáto starostlivosť sa môže osobe poskytnúť len s jej predchádzajúcim súhlasom,
h)	zdravotnou starostlivosťou poskytovanou za čiastočnú úhradu zdravotná starostlivosť uvedená v prílohe č. 1 k tomuto zákonu a lieky, zdravotnícke pomôcky a dietetické potraviny na osobitné medicínske účely^3b) (ďalej len „dietetická potravina“) uvedené v zozname liekov (§ 39 ods. 3), v zozname zdravotníckych pomôcok (§ 39 ods. 4) a v zozname dietetických potravín (§ 39 ods. 5), 
i)	službami súvisiacimi s poskytovaním zdravotnej starostlivosti činnosti, ktoré nie je možné podľa osobitného predpisu^1) považovať za poskytovanie zdravotnej starostlivosti, najmä ubytovanie a strava poskytované osobe počas poskytovania ústavnej starostlivosti, s výnimkou ubytovania dojčaťa prijatého s chorou matkou a ubytovania a stravy matky prijatej s chorým dojčaťom do ústavnej starostlivosti, doprava do zdravotníckeho zariadenia a zo zdravotníckeho zariadenia, s výnimkou prepravy na pitvu a prepravy z pitvy (§ 13).“.

Poznámka pod čiarou k odkazu 3b znie:
„3b)	§ 2 ods. 1 zákona Národnej rady Slovenskej republiky č. 152/1995 Z. z. o potravinách v znení zákona č. 450/2002 Z. z.“.

3.	V § 2 sa za odsek 1 vkladajú odseky 2 a 3, ktoré znejú:
 „(2) Za osoby v stave hmotnej núdze alebo sociálnej núdze podľa osobitného predpisu^4) zmluvne nepripoistené^1b) alebo neschopné uhradiť náklady na zdravotnú starostlivosť poskytovanú podľa  odseku 1 písm. f) druhý bod, odseku 1 písm. g) prvý bod alebo podľa písmena h) môže uhradiť poskytnutú zdravotnú starostlivosť a služby súvisiace s poskytovaním zdravotnej starostlivosti  príslušná poisťovňa.^4a)

(3)	Iná fyzická osoba alebo právnická osoba [odsek 1 písm. g) tretí bod] na účely tohto zákona je najmä zamestnávateľ, príslušný orgán^4b) a právnická osoba zriadená podľa osobitného predpisu.^4c)“.   

Poznámky pod čiarou k odkazom 4, 4a, 4b a 4c znejú:
„4)	Zákon č. 195/1998 Z. z. v znení neskorších predpisov.
4a)	§ 61 ods. 3 zákona Národnej rady Slovenskej republiky č. 273/1994 Z. z. v znení zákona č. .../2003 Z. z.
4b)	Napríklad zákon Národnej rady Slovenskej republiky č. 387/1996 Z. z. v znení neskorších predpisov, zákon Národnej rady Slovenskej republiky č. 274/1994 Z. z. o Sociálnej poisťovni v znení neskorších predpisov, zákon č. 413/2002 Z. z. o sociálnom poistení, zákon č. 413/2002 Z. z. o sociálnom zabezpečení policajtov a vojakov a o zmene a doplnení niektorých zákonov, zákon č. 195/1998 Z. z. v znení neskorších predpisov.
4c)	Zákon č. 95/2002 Z. z. o poisťovníctve a o zmene a doplnení niektorých zákonov.“. 

4.	§ 3 vrátane nadpisu znie:
„§ 3
Rozsah zdravotnej starostlivosti poskytovanej bezplatne, za čiastočnú úhradu a za priamu úhradu

(1)	Rozsah zdravotnej starostlivosti poskytovanej bezplatne podľa § 2 ods. 1 písm. f) prvý bod, rozsah zdravotnej starostlivosti poskytovanej za čiastočnú úhradu podľa § 2 ods. 1 písm. h) a rozsah zdravotnej starostlivosti poskytovanej na účely sociálneho zabezpečenia, nezamestnanosti a dávok sociálnej pomoci podľa osobitných predpisov^4a) ustanoví všeobecne záväzný právny predpis, ktorý vydá ministerstvo zdravotníctva.

(2)	Rozsah zdravotnej starostlivosti poskytovanej bezplatne podľa § 2 ods. 1 písm. f) druhý bod dohodne osoba v zmluve s príslušnou poisťovňou vykonávajúcou zmluvné pripoistenie.

(3)	Poisťovňa uhrádza zmluvnému zdravotníckemu zariadeniu náklady  na  zdravotnú  starostlivosť  poskytovanú na základe povinného zdravotného poistenia spôsobom a vo výške, ktoré určuje cenový predpis.^5)

(4)	Poisťovňa uhrádza zmluvnému zdravotníckemu zariadeniu náklady  na  zdravotnú  starostlivosť  poskytovanú na základe zmluvného pripoistenia spôsobom a vo výške, ktoré určuje osobitný predpis.^5a)

(5)	Poisťovňa uhrádza zdravotníckemu  zariadeniu, s ktorým nie je v zmluvnom vzťahu, náklady za nevyhnutnú a neodkladnú zdravotnú starostlivosť^4c) pri  náhlom ochorení,  pri  zhoršení  zdravotného stavu  alebo pri ohrození života spôsobom a vo výške, ktoré určuje cenový  predpis.^5)

(6)	Osoba, ktorej sa poskytla zdravotná starostlivosť podľa § 2 ods. 1 písm. g) prvý bod a druhý bod, uhrádza zdravotníckemu zariadeniu náklady  na  zdravotnú  starostlivosť  spôsobom a vo výške, ktoré určuje osobitný predpis.^5a)

(7) Fyzická osoba alebo právnická osoba, v záujme ktorej sa poskytla zdravotná starostlivosť podľa § 2 ods. 1 písm. g) tretí bod, uhrádza zdravotníckemu zariadeniu náklady  na  zdravotnú  starostlivosť  spôsobom a vo výške, ktoré určuje osobitný  predpis.^5a)“.

Poznámky pod čiarou k odkazom 4c, 5  a 5a znejú:
„4c)	§ 10 zákona Národnej rady Slovenskej republiky č. 277/1994 Z. z. v  znení neskorších predpisov. 
5)	§ 7 a 8 zákona Národnej rady Slovenskej republiky č. 18/1996 Z. z. o cenách v znení neskorších predpisov.
5a)	Zákon Národnej rady Slovenskej republiky č. 18/1996 Z. z. v znení neskorších predpisov.“.

5.	Za  § 3 sa vkladá § 3a, ktorý  vrátane nadpisu znie:
 „§ 3a
Poskytovanie služieb súvisiacich s poskytovaním zdravotnej starostlivosti

(1)	Osoba uhrádza zdravotníckemu zariadeniu za stravovacie služby poskytnuté počas ústavnej starostlivosti, ktoré nie sú zdravotnou starostlivosťou,  poplatok 30 Sk za jeden deň ústavnej starostlivosti a za pobyt na lôžku 30 Sk za jeden deň ústavnej starostlivosti.

(2)	Osoba uhrádza zdravotníckemu zariadeniu alebo fyzickej osobe alebo právnickej osobe za použitie dopravnej služby do zdravotníckeho zariadenia a zo zdravotníckeho zariadenia náklady tejto služby spôsobom a vo výške, ktoré určuje osobitný predpis,^5a) s výnimkou dopravy osoby medzi zmluvnými zdravotníckymi zariadeniami ústavnej zdravotnej starostlivosti poskytujúcimi tejto osobe ústavnú starostlivosť a dopravy podľa ustanovenia § 11 až 13. 

(3)	Za návštevu lekára, ktorý poskytuje sekundárnu starostlivosť v ambulancii, sa vyberá manipulačný poplatok 30 Sk. Časť manipulačného poplatku vo výške 10 Sk je príjmom zdravotníckeho zariadenia; časť manipulačného poplatku vo výške 20 Sk je príjmom poisťovne.

(4)	Dopravu  poistenca,  ktorý  je  vo  väzbe  alebo vo výkone trestu  odňatia slobody,  vykonáva  Zbor  väzenskej a justičnej stráže Slovenskej republiky. 

(5)	Dopravu poistenca, ktorý je  v cele policajného zaistenia, vykonáva Policajný zbor.“.

6.	V § 4 odsek 1 sa vypúšťajú slová „a iní odborní pracovníci v zdravotníctve“.

7.	V § 8 odsek 9 znie:
„(9) Na základe rozhodnutia o kategorizácii liečiva podľa odseku 8 ministerstvo zaradí liek s obsahom liečiva  zaradeného do zoznamu liekov alebo vyradí liek zo zoznamu liekov, určí maximálnu sumu úhrady za liek na základe povinného zdravotného poistenia v sume zodpovedajúcej násobku počtu denných definovaných dávok liečiva obsiahnutých v  lieku a    sumy úhrady za jednotku  dennej definovanej  dávky liečiva určenej podľa odseku 7,  sumu     doplatku pacienta určenú ako rozdiel medzi navrhnutou cenou lieku od výrobcu       prepočítanou  na    maximálnu  cenu   v   lekárni  a úhradou za liek na základe povinného zdravotného poistenia, pri dodržaní preskripčných obmedzení a indikačných obmedzení ustanovených pre dané liečivo podľa odseku 8.  Pri znížení predajnej ceny lieku v lekárni sa doplatok pacienta nemení; o túto sumu sa znižuje úhrada na základe povinného zdravotného poistenia. Zaradenie lieku do zoznamu liekov určuje ministerstvo rozhodnutím o kategorizácii liekov uhrádzaných alebo čiastočne uhrádzaných na základe povinného zdravotného poistenia (ďalej len „rozhodnutie o kategorizácii lieku“).“.

8.	V § 8b odsek 4 znie:
„(4) Dietetické potraviny uvedené v zozname dietetických potravín sa predpisujú na lekárske predpisy a vydávajú vo verejných lekárňach a v pobočkách verejných lekární. Na predpisovanie a výdaj dietetických potravín sa použijú ustanovenia o predpisovaní a výdaji liekov.“. 

9.	V § 10 odsek 1 znie:
„(1) Lekáreň, ktorá uzatvorila zmluvu o poskytovaní zdravotnej starostlivosti s poisťovňou alebo  výdajňa  zdravotníckych  pomôcok, je povinná poistencovi vydať lieky,  zdravotnícke  pomôcky a dietetické  potraviny predpísané na lekárskom predpise alebo lekárskom poukaze.“. 

10.	V § 10 odsek 2 znie:
 „(2) Za vydanie lieku predpísaného na lekárskom predpise, ktorý je uvedený v zozname liekov, a za vydanie dietetickej potraviny predpísanej na lekárskom predpise, ktorá je  uvedená v zozname dietetických potravín, lekáreň vyberá manipulačný poplatok 20 Sk. Časť manipulačného poplatku vo výške 2 Sk je za spracovanie prijatého lekárskeho predpisu na magnetickom nosiči a je príjmom lekárne; časť manipulačného poplatku vo výške 18 Sk je za štatistické spracovanie lekárskeho predpisu a je príjmom poisťovne.“.

11.	V § 10 sa za odsek 2 vkladá nový odsek 3, ktorý znie:
„(3) Za vydanie zdravotníckej pomôcky predpísanej na lekárskom poukaze, ktorá je uvedená v zozname zdravotníckych pomôcok, vyberá lekáreň alebo výdajňa zdravotníckych pomôcok manipulačný poplatok 20 Sk. Časť manipulačného poplatku vo výške 2 Sk je za spracovanie prijatého lekárskeho poukazu na magnetickom nosiči a je príjmom lekárne alebo výdajne zdravotníckych pomôcok. Časť manipulačného poplatku vo výške 18 Sk je za štatistické spracovanie lekárskeho poukazu a je príjmom zdravotnej poisťovne.“.

Doterajšie odseky 3 a 4 sa označujú ako odseky  4 a 5.

12.	V § 10 sa vypúšťa odsek 5.

13.	§ 11 vrátane nadpisu  znie:  
„Doprava

§ 11

Na základe povinného zdravotného poistenia sa uhrádza záchranná zdravotná služba. O použití záchrannej zdravotnej služby na prevoz poistenca medzi zdravotníckymi zariadeniami v prípade bezprostredného ohrozenia jeho života^12b)  rozhoduje  ošetrujúci  lekár.“. 

Poznámka pod čiarou k odkazu 12b znie:
„12b)	§ 18 ods. 4 zákona Národnej rady Slovenskej republiky č. 277/1994 Z. z. v znení zákona č. .../2003 Z. z.“. 

14.	§ 12 znie:
„ § 12

(1)	Na základe povinného zdravotného poistenia sa uhrádza aj doprava osoby zaradenej do chronického dialyzačného programu alebo transplantačného programu na poskytovanie zdravotných výkonov spojených s týmto programom. 

(2)	Na základe povinného zdravotného poistenia sa  uhrádzajú aj náklady na dopravu poistenca z cudziny pri  náhlom ochorení alebo  stave ohrozujúcom život, ku ktorému došlo v cudzine.

(3)	O spôsobe dopravy podľa odseku 2 rozhoduje revízny lekár príslušnej poisťovne.

(4)	Vysielanie poistencov na  liečenie  do  cudziny upravujú osobitné predpisy.^13)“.

15.	V § 13  sa vypúšťa druhá veta.

16.	§ 33 sa vypúšťa. 

17.	§ 34 znie:
„§ 34
 
(1)	Na základe povinného zdravotného  poistenia sa neuhrádzajú zdravotné výkony na účely sociálneho zabezpečenia,  zdravotné výkony na účely sociálnej pomoci a zdravotné výkony na účely posudzovania zdravotnej spôsobilosti nezamestnaných občanov podľa osobitných predpisov.^21b)

(2)	Na základe povinného zdravotného  poistenia sa neuhrádzajú 
a)	zdravotné výkony pre 
1.	žiadateľa a držiteľa oprávnenia na vedenie motorového vozidla, 
2.	potreby orgánov činných v občianskom súdnom konaní, trestnom konaní, správnom konaní alebo v konaní, ktoré k nemu vyústi,  
3.	žiadateľa vo veciach bytových záležitostí,  
4.	cesty do cudziny a po návrate z cudziny,  
5.	zistenie, či poistenec bol pod vplyvom alkoholu alebo iných návykových látok, pre potreby orgánov činných v trestnom  konaní,
b)	tieto vyšetrenia, prehliadky a ďalšie výkony poskytnuté na žiadosť fyzickej osoby alebo právnickej osoby alebo poskytnutými v osobnom záujme fyzickej osoby alebo právnickej osoby, ktoré nemajú liečebný účel, najmä:
1.	lekárske prehliadky brancov pri odvode,
2.	vstupné prehliadky pri nástupe na vojenskú základnú  (náhradnú) službu,
3.	zdravotné výkony spojené s výskumom,
4.	súdna pitva, preprava na súdnu pitvu a preprava zo súdnej pitvy,
5.	vystavenie potvrdenia o zdravotnom stave na žiadosť fyzickej osoby alebo právnickej osoby, ktoré nemá liečebný účel.“. 

Poznámka pod čiarou k odkazu 21b znie:
„21b)	Napríklad § 37e zákona Národnej rady Slovenskej republiky č. 387/1996 Z. z. v znení zákona č. 534/2002 Z. z., § 51g zákona Národnej rady Slovenskej republiky č. 274/1994 Z. z. o Sociálnej poisťovni v znení zákona č. 534/2002 Z. z., § 155 zákona č. 413/2002 Z. z. o sociálnom poistení, § 90 zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov, § 106 zákona č. 195/1998 Z. z. v znení zákona č. 534/2002 Z. z.“.

18.	V § 38a sa vkladá nový odsek 6, ktorý znie: 
„(6) Žiadateľ pred vydaním zoznamu liekov musí navrhnúť cenu lieku od výrobcu prepočítanú na maximálnu cenu lieku v lekárni; táto cena lieku  sa uvedie v zozname liekov.“. 
   
19.	V § 38b ods. 1 sa na konci pripája táto veta: „Odborné posúdenie Kategorizačnou komisiou sa nevyžaduje, ak predmetom žiadosti je generický liek, ktorý má v platnom zozname liekov určenú úhradu za jednotku dennej definovanej dávky  liečiva na základe zdravotného poistenia a prípadné preskripčné obmedzenia alebo indikačné obmedzenia pre liečivo, ktoré predmetný generický liek obsahuje a žiadateľ nežiada zmenu týchto už určených údajov.“.

20.	V § 38b ods. 4 prvá veta sa slová „Na preskúmanie rozhodnutia“ nahrádzajú slovami „Na preskúmanie rozkladu proti rozhodnutiu ministerstva“.

21.	V § 38b odsek 5 znie:
„(5) Kategorizačná komisia pre lieky má jedenásť členov a jedenásť náhradníkov, z toho troch členov a troch náhradníkov navrhuje ministerstvo, jedného člena a jedného náhradníka navrhuje každá zdravotná poisťovňa a troch členov a troch náhradníkov odborné spoločnosti, z nich dvaja členovia a dvaja náhradníci sú stáli a jeden člen je predseda príslušnej pracovnej skupiny a jeden náhradník je člen príslušnej pracovnej skupiny. Kategorizačná rada pre lieky má jedenásť členov a jedenásť náhradníkov, z toho troch členov a troch náhradníkov navrhuje ministerstvo, jedného člena a jedného náhradníka navrhuje každá zdravotná poisťovňa a troch členov a troch náhradníkov odborné spoločnosti, z nich dvaja členovia a dvaja náhradníci sú stáli a jeden člen je podpredseda príslušnej pracovnej skupiny a jeden náhradník je člen príslušnej pracovnej skupiny. Činnosť Kategorizačnej komisie pre lieky a Kategorizačnej rady pre lieky upraví rokovací poriadok, ktorý vydá ministerstvo.“.

22.	V § 38c ods. 3 sa v úvodnej vete za slová „do zoznamu liekov“ dopĺňajú slová „na zmenu zaradenia v zozname liekov“.

23.	§ 38c sa dopĺňa odsekmi 5 a 6 , ktoré znejú:
„(5) O zmene zaradenia lieku v zozname liekov môže ministerstvo rozhodnúť podľa odseku 1 a 2 a odseku 3 písm. a) a b) aj bez návrhu žiadateľa.

(6) Ak výrobca zvýši navrhnutú cenu lieku podľa § 38a ods. 6 uvedenú v zozname liekov, ministerstvo vyradí liek zo zoznamu liekov.
  
24.	V § 38d ods. 2 písmeno a) sa slová „držiteľa rozhodnutia o schválení“ nahrádzajú slovom „výrobcu“. 

25.	V § 38e ods. 4 úvodná veta sa slová „Na preskúmanie rozhodnutia“ nahrádzajú slovami: „Na preskúmanie rozkladu proti rozhodnutiu ministerstva“.

26.	V § 38e odsek 5 znie:
„(5) Kategorizačná komisia pre zdravotnícke pomôcky má jedenásť členov a jedenásť náhradníkov, z toho troch členov a troch náhradníkov navrhuje ministerstvo, jedného člena a jedného náhradníka navrhuje každá zdravotná poisťovňa a troch členov a troch náhradníkov odborné spoločnosti, z nich dvaja členovia a dvaja náhradníci sú stáli a jeden člen je predseda príslušnej pracovnej skupiny a jeden náhradník je člen príslušnej pracovnej skupiny. Kategorizačná rada pre zdravotnícke pomôcky má jedenásť členov a jedenásť náhradníkov, z toho troch členov a troch náhradníkov navrhuje ministerstvo, jedného člena a jedného náhradníka navrhuje každá zdravotná poisťovňa a troch členov a troch náhradníkov odborné spoločnosti, z nich dvaja členovia a dvaja náhradníci sú stáli a jeden člen je podpredseda príslušnej pracovnej skupiny a jeden náhradník je člen príslušnej pracovnej skupiny. Činnosť Kategorizačnej komisie pre zdravotnícke pomôcky a Kategorizačnej rady pre zdravotnícke pomôcky upraví rokovací poriadok, ktorý vydá ministerstvo.“.

27.	§ 38f sa dopĺňa odsekom 4, ktorý znie:
„(4) O zmene zaradenia zdravotníckej pomôcky v zozname zdravotníckych pomôcok môže ministerstvo rozhodnúť podľa odseku 1 aj bez návrhu žiadateľa.“.

28.	§ 38fa vrátane nadpisu znie:
„§ 38fa

Žiadosť o zaradenie dietetickej potraviny do zoznamu alebo o zmenu zaradenia dietetickej potraviny v zozname dietetických potravín a kritériá pre zaradenie dietetických potravín
                do zoznamu dietetických potravín

(1)	Žiadosť o zaradenie dietetickej potraviny do zoznamu dietetických potravín podáva výrobca dietetickej potraviny alebo ním splnomocnený zástupca ministerstvu. Pri podávaní žiadosti uhradí žiadateľ správny poplatok.^26a) 

(2)	Žiadosť o zaradenie dietetickej potraviny do zoznamu dietetických potravín musí obsahovať
a)	meno a priezvisko alebo obchodné meno a adresu výrobcu dietetickej potraviny, a ak je ustanovený splnomocnený zástupca, aj meno a priezvisko alebo obchodné meno a adresu splnomocneného zástupcu,
b)	názov dietetickej potraviny,
c)	kvalitatívne a kvantitatívne zloženie,
d)	aplikačnú formu, 
e)	veľkosť balenia ,
f)	účel určenia,
g)	dávkovanie,
h)	navrhovanú cenu lekárne,
i)	osvedčený doklad o splnení požiadaviek podľa osobitného predpisu^26da) na uvedenie dietetickej potraviny na trh
j)	doklad o zaplatení správneho poplatku.“.

Poznámka pod čiarou k odkazu 26da znie:
„26da)	Zákon Národnej rady Slovenskej republiky č.152/1995 Z. z. v znení neskorších predpisov.“.

29.	§ 38g odsek 1 znie:
„(1) Konanie o zaradení, o zmene zaradenia alebo vyradení lieku zo zoznamu liekov, o zaradení, o zmene zaradenia alebo vyradení zdravotníckej pomôcky zo zoznamu zdravotníckych pomôcok  alebo o zaradení, o zmene zaradenia alebo vyradení dietetickej potraviny zo zoznamu dietetických potravín  sa začína na základe písomnej žiadosti účastníka konania alebo na podnet ministerstva.“.

30.	V § 38g ods. 2 sa vypúšťajú slová „Zamestnanec ministerstva alebo“ a slovo „člen“ sa nahrádza slovami „Člen alebo náhradník“.

31.	V § 38g sa vypúšťa odsek 3.

32.	§ 38h znie:
„Účastníkom konania o zaradení, o zmene zaradenia alebo o vyradení lieku zo zoznamu liekov je držiteľ rozhodnutia o registrácii lieku alebo ním splnomocnený zástupca, účastníkom konania o zaradení, o zmene zaradenia alebo o vyradení zdravotníckej pomôcky zo zoznamu zdravotníckych pomôcok je výrobca zdravotníckej pomôcky alebo ním splnomocnený zástupca a účastníkom konania o zaradení, o zmene zaradenia alebo o vyradení dietetickej potraviny zo zoznamu dietetických potravín je výrobca dietetickej potraviny alebo ním splnomocnený zástupca .“.

33.	§ 38j a § 38k sa vypúšťajú.

Doterajšie § 38l a § 38m  sa označujú ako § 38j a § 38k.

34.	§ 38n až § 38p sa vypúšťajú.

Doterajšie § 38r až § 38t  sa označujú ako § 38l až § 38n.

35.	§ 38u sa vypúšťa.

Doterajší § 38v sa označuje ako § 38o.

36.	V novooznačenom § 38o odsek 1 znie:
„(1) O rozklade proti rozhodnutiu ministerstva rozhoduje minister zdravotníctva na základe návrhu Kategorizačnej rady pre lieky, ak ide o rozhodnutie o zaradení, o zmene zaradenia alebo o vyradení lieku zo zoznamu liekov  alebo o rozhodnutie o zaradení, o zmene zaradenia alebo o vyradení dietetickej potraviny zo zoznamu dietetických potravín, alebo Kategorizačnej rady pre zdravotnícke pomôcky, ak ide o rozhodnutie o zaradení, o zmene zaradenia alebo o vyradení zdravotníckej pomôcky zo zoznamu zdravotníckych pomôcok.“.

37.	§ 38w sa vypúšťa.

Doterajší § 38x sa označuje ako § 38p.

38.	V § 39 odseky 3 až 5 znejú:
„(3) Zoznam liekov ministerstvo vydáva smernicou, ktorú uverejňuje vo svojom publikačnom prostriedku a vyhlasuje v Zbierke zákonov Slovenskej republiky^27a) uverejnením oznámenia ministerstva o jej vydaní.

(4) Zoznam zdravotníckych pomôcok ministerstvo vydáva smernicou, ktorú uverejňuje vo svojom publikačnom prostriedku a vyhlasuje v Zbierke zákonov Slovenskej republiky^27a) uverejnením oznámenia ministerstva o jej vydaní.

(5)	Zoznam dietetických potravín ministerstvo vydáva smernicou, ktorú uverejňuje vo svojom publikačnom prostriedku a vyhlasuje v Zbierke zákonov Slovenskej republiky^27a) uverejnením oznámenia ministerstva o jej vydaní.“.

39.	V § 40b odseky 1 a 2 znejú:
„(1) Opatrenie Ministerstva zdravotníctva Slovenskej republiky č.: M/2780/2002, ktorým sa vydáva Zoznam liečiv a liekov uhrádzaných alebo čiastočne uhrádzaných na základe zdravotného poistenia v znení neskorších predpisov stratí platnosť odo dňa  nadobudnutia účinnosti smernice ministerstva o vydaní zoznamu liekov podľa tohto zákona (§ 39 ods. 3).

(2) Opatrenie Ministerstva zdravotníctva Slovenskej republiky č.: M/1644/2002, ktorým sa vydáva Zoznam zdravotníckych pomôcok uhrádzaných alebo čiastočne uhrádzaných na základe zdravotného poistenia v znení neskorších predpisov stratí platnosť odo dňa  nadobudnutia účinnosti smernice ministerstva o vydaní zoznamu zdravotníckych pomôcok podľa tohto zákona (§ 39 ods. 4).“.

40.	Za § 40b sa vkladá § 40c, ktorý znie:
„§ 40c

Do vydania všeobecne záväzného právneho predpisu podľa § 3 ods.1 zostáva v platnosti príloha č. 1.

41.	Za prílohu č. 4 sa vkladá príloha č. 5, ktorá znie:

„Zdravotná starostlivosť poskytovaná na základe zmluvného pripoistenia

(1)	Zdravotnou starostlivosťou poskytovanou na základe zmluvného pripoistenia je zdravotná starostlivosť, ktorá presahuje rámec zdravotnej starostlivosti poskytovanej bezplatne na základe povinného zdravotného poistenia, najmä
a)	zdravotná starostlivosť v základnom špecializačnom odbore stomatológia,
b)	zdravotná starostlivosť v nadstavbovom špecializačnom odbore akupunktúra, 
c)	zdravotná starostlivosť v nadstavbovom špecializačnom odbore telovýchovné lekárstvo,
d)	zdravotné výkony pri 
1.	umelom oplodnení, 
2.	interrupcii,
3.	psychoanalýze,
4.	sterilizácii, 
5.	účasti na overovaní nových medicínskych poznatkov a metód, 
6.	kozmetických operáciách,
e)	lieky nad rámec povinného zdravotného poistenia,
f)	zdravotnícke pomôcky nad rámec povinného zdravotného poistenia ,
g)	zdravotná starostlivosť pri náhlom ochorení, úraze alebo život ohrozujúcom stave v cudzine.

(2)	Zdravotné indikácie, pri ktorých sa zdravotné výkony pri umelom oplodnení uhrádzajú na základe povinného zdravotného poistenia, sú uvedené v osobitnom  predpise (§ 3 ods. 1).

(3)	Zdravotné indikácie, pri ktorých sa uhrádzajú interrupcie na základe povinného zdravotného poistenia , sú uvedené v osobitnom predpise.^21a)

42.	Slová „zdravotné poistenie“ vo všetkých tvaroch sa v celom texte zákona nahrádzajú slovami „povinné zdravotné poistenie“.
43. Príloha č. 2 vrátane nadpisu znie:
„Príloha č. 2
k zákonu č. .../2003 Z. z.

| Vysvetlivky ku skratkám |
| 1. ATC: anatomicko-terapeuticko-chemická klasifikácia podľa Svetovej zdravotníckej |
| organizácie, ktorou sa identifikuje liečivo |
| 2. NÁZOV: názov anatomicko-terapeutickej skupiny |
| 3. CESTA PODANIA: cesta podania lieku |
| p.o. (perorálna) |
| loc. (lokálna) |
| parent. (parenterálna) |
| p. rect (rektálna) |
| inhal. (inhalačná) |
| subling. (sublingválna) |
ATC | Názov | Cesta podania
A02 | Antacidá, lieky na liečbu peptického vredu a flatulencie |
A02BA | Antagonisty H2-receptorov | p.o.
A03 | Spazmolytiká, anticholinergiká a propulzíva |
A03BA | Semisyntetické alkaloidy beladony, organické amóniové zlúčeniny | parent.
A03DA | Syntetické anticholinergiká | parent.
A04 | Antiemetiká a liečivá proti nauzei |
A04AA | Antagonisty sérotonínu | p.o.
A04AA | Antagonisty sérotonínu | parent.
A07 | Liečivá proti hnačke, črevnému zápalu a infekcii |
A07EC | Kyselina aminosalicylová a príbuzné liečivá | p.o.
A07EC | Kyselina aminosalicylová a príbuzné liečivá | p. rect.
A10 | Liečivá používané pri cukrovke |
A10AB | Inzulíny a analógy, krátkodobo pôsobiace | parent.
A10AC | Inzulíny a analógy, strednodobo pôsobiace | parent.
A10AD | Inzulíny a analógy, strednodobo pôsobiace v kombinácii s krátkodobo pôsob. | parent.
A10AE | Inzulíny aanalógy, dlhodobo pôsobiace | parent.
A10BA | Biguanidy | p.o.
A10BB | Sulfónamidy, deriváty močoviny | p.o.
A12 | Náhrada minerálií |
A12 BA | Draslík | p.o.
A12BA | Draslík | parent.
B01 | Antitrombotiká |
B01AA | Antagonisty vitamínu K | p.o.
B01AC | Antiagreganciá trombocytov | p.o.
B02 | Antihemoragiká |
B02BA | Vitamíny K a jeho deriváty | p.o.
B02BA | Vitamíny K a jeho deriváty | parent.
B02BD | Koagulačné faktory | parent.
B03 | Prípravky proti anémii |
B03AA | Perorálne prípravky s dvojmocným železom | p.o.
B05 | Krvné náhrady a perfúzne roztoky |
B05BA | Roztoky na parenterálnu výživu | parent.
B05BB | Roztoky ovplyvňujúce rovnováhu elektrolytov | parent.
C01 | Kardiaká |
C01AA | Náprstkové glykozidy | p.o.
C01AA | Náprstkové glykozidy | parent.
C01DA | Organické nitráty | p.o.
C01DA | Organické nitráty | subling.
C01DX | Iné vazodilatátory | p.o.
C02 | Antihypertenzíva |
C02CA | Antagonisty alfaadrenoreceptorov | p.o.
C03 | Diuretiká |
C03AA | Tiazidové diuretiká | p.o.
C03CA | Slučkové diuretiká | p.o.
C03CA | Slučkové diuretiká | parent.
C03DB | Iné diuretiká šetriace draslík | p.o.
C04 | Periférne vazodilatanciá |
C04AD | Purínové deriváty | p.o.
C05 | Vazoprotektíva |
C05CA | Bioflavonoidy | p.o.
C07 | Betablokátory |
C07AA | Neselektívne betablokátory | p.o.
C07AB | Selektívne blokátory | p.o.
C08 | Blokátory kalciového kanála |
C08CA | Dihydropyridínové deriváty | p.o.
C08DA | Fenylalkylamínové deriváty | p.o.
C08DB | Benzotiazepínové deriváty | p.o.
C09 | Látky účinkujúce na renín-angiotenzínový systém |
C09AA | Inhibítory angiotenzín konvertujúceho enzýmu | p.o.
C09BA | Inhibítory angiotenzín konvertujúceho enzýmu a diuretiká | p.o.
D07 | Kortikosteroidy, dermatologické prípravky |
D07AB | Kortikosteroidy II. triedy, stredne účinné | loc.
G02 | Iné gynekologiká |
G02CA | Tokolytiká zo skupiny sympatomimetík | p.o.
G02CA | Tokolytiká zo skupiny sympatomimetík | parent.
G02CB | Inhibítory prolaktínu | p.o.
G03 | Pohlavné hormóny a modulátory pohlavného systému |
G03CA | Prirodzené a semisyntetické estrogény | p.o.
G03CA | Prirodzené a semisyntetické estrogény | parent.
G03DC | Gestagény, deriváty estrénu | p.o.
G04 | Urologiká |
G04AC | Nitrofuránové deriváty | p.o.
H02 | Kortikosteroidy na systémové použitie |
H02AA | Mineralokortikoidy | p.o.
H02AB | Glukokortikoidy | parent.
H02AB | Glukokortikoidy | p.o.
H03 | Liečba štítnej žľazy |
H03AA | Hormóny štítnej žľazy | p.o.
H03BB | Imidazolové deriváty s obsahom síry | p.o.
J04 | Prípravky proti mykobaktériám |
J04AXC | Hydrazidy na liečbu tuberkulózy | p.o.
J04AK | Iné tuberkulotiká | p.o.
J07 | Vakcíny |
J07AM | Očkovacie látky proti tetanu | parent.
J07AN | Očkovacie látky proti tuberkulóze | parent.
J07AX | Iné bakteriálne očkovacie látky | parent.
L01 | Antineoplastické látky |
L01AA | Horčičný dusík a jeho analógy | p.o.
L01AB | Alkylačné látky, sulfonáty | p.o.
L01AC | Alkylačné látky, etylénimíny | parent.
L01AD | Deriváty nitrózourey | p.o.
L01AD | Deriváty nitrózourey | parent.
L01BA | Analógy kyseliny listovej | p.o.
L01BA | Analógy kyseliny listovej | parent.
L01BB | Analógy purínu | p.o.
L01BC | Deriváty pyrimidínu | parent.
L01DB | Antracyklíny a podobné látky | parent.
L01XA | Zlúčeniny platiny | parent.
L01XX | Iné antineoplastické látky | p.o.
L01XX | Iné antineoplastické látky | parent.
L02 | Hormonálna terapia |
L02BA | Antiestrogény | p.o.
L02BG | Inhibítory enzýmov | parent.
L04 | Imunosupresívne látky |
L04AA | Selektívne imunosupresívne látky | p.o.
L04AX | Iné imunosupresívne látky | p.o.
M01 | Protizápalové a protireumatické látky |
M01AB | Deriváty kyseliny octovej a podobné látky | p.o.
M01AB | Deriváty kyseliny octovej a podobné látky | parent.
M01CC | Penicilamín a podobné látky | p.o.
M03 | Myorelaxanciá |
M03BX | Ostatné centrálne účinkujúce myorelaxanciá | p.o.
N02 | Analgetiká |
N02AA | Prírodné ópiové alkaloidy | p.o.
N02AA | Prírodné ópiové alkaloidy | parent.
N02AB | Fenylpiperidínové deriváty | parent.
N02AX | Ostatné opioidy | p.o.
N02AX | Ostatné opioidy | p. rect.
N02AX | Ostatné opioidy | parent.
N03 | Antiepileptiká |
N03AB | Deriváty hydantoínu | p.o.
N03AF | Deriváty karboxamidu | p.o.
N03AG | Deriváty mastných kyselín | p.o.
N04 | Antiparkinsoniká |
N04BA | Dopa a jej deriváty | p.o.
N05 | Psychleptiká |
N05AA | Fenotiazíny s alifatickým bočným reťazcom | p.o.
N05AA | Fenotiazíny s alifatickým bočným reťazcom | parent.
N05AB | Fenotiazíny s piperazínovou štruktúrou | parent.
N05AD | Deriváty butyrofenónu | p.o.
N05AD | Deriváty butyrofenónu | parent.
N05AF | Deriváty tioxanténu | p.o.
N05AF | Deriváty tioxanténu | parent.
N05AH | Diazepíny, oxazepíny a tiazepíny | p.o.
N05AX | Iné antipsychotiká | p.o.
N05AN | Lítium | p.o.
N06 | Psychoanaleptiká |
N06AA | Neselektívne inhibítory spätného vychytávania monoamínov | p.o.
N06AB | Inhibítory spätného vychytávania sérotonínu | p.o.
N07 | Iné lieky na nervovú sústavu |
N07AA | Inhibítory cholínesterázy | p.o.
R03 | Antiastmatiká |
R03AC | Selektívne agonisty beta-2-adrenergných receptorov | inhal.
R03BA | Glukokortikoidy | inhal.
R03BC | Antialergiká okrem kortikosteroidov | inhal.
R03CC | Selektívne agonisty beta-2-adrenergných receptorov | p.o.
R03DA | Xantíny | p.o.
R06 | Systémové antihistaminiká |
R06AX | Iné antihistaminiká na systémové použitie | p.o.
R06AX | Iné antihistaminiká na systémové použitie | parent.
S01 | Oftalmologiká |
S01BA | Kortikosteroidy nekombinované | loc.
S01BC | Nesteroidné protizápalové látky | loc.
S01EB | Parasympatikomimetiká | loc.
S01ED | Betablokátory | loc.
S01FA | Anticholinergiká | loc.
S01GX | Iné antialergiká | loc.
V03 | Všetky ostatné liečebné produkty |
V03AF | Detoxikanciá pri antineoplastickej liečbe | p.o.
V03AF | Detoxikanciá pri antineoplastickej liečbe | parent.
V04 | Diagnostické látky |
V04CF | Diagnostiká na tuberkulózu | parent.
V06 | Výživa |
V06CA | Výživa bez fenylalanínu | p.o.“

Čl. III

Zákon  Národnej  rady  Slovenskej  republiky  č. 273/1994 Z. z. o zdravotnom   poistení,    financovaní   zdravotného   poistenia, o zriadení   Všeobecnej  zdravotnej   poisťovne  a   o zriaďovaní rezortných,  odvetvových,  podnikových  a  občianskych zdravotných poisťovní  v  znení  zákona  Národnej  rady  Slovenskej  republiky č. 374/1994 Z. z., zákona  Národnej   rady  Slovenskej   republiky č. 98/1995 Z. z.,   zákona  Národnej   rady  Slovenskej   republiky č. 231/1995 Z. z.,   zákona  Národnej   rady  Slovenskej  republiky č. 304/1995 Z. z.,   zákona  Národnej   rady  Slovenskej  republiky č. 376/1996 Z. z.,   zákona  Národnej   rady  Slovenskej  republiky č. 386/1996 Z. z., zákona č. 202/1997 Z. z., zákona č. 332/1997 Z. z.,  zákona  č. 124/1998  Z. z.,  zákona  č. 11/1999 Z. z., zákona č. 56/1999  Z. z.,  zákona  č. 151/1999  Z. z.,  zákona  č. 242/2000 Z. z., zákona  č. 245/2000 Z. z., zákona  č. 448/2000 Z. z., zákona  č. 233/2001 Z. z., zákona č. 505/2001 Z. z., zákona č. 553/2001 Z. z., zákona č. 118/2002 Z. z., zákona č. 291/2002 Z. z., zákona č. 457/2002 Z. z. a zákona č. 534/2002 Z. z. sa mení a dopĺňa takto:

1.	§ 2 vrátane nadpisu znie:
„§ 2
Pojem povinného zdravotného poistenia

    Povinným  zdravotným  poistením  (ďalej len „zdravotné poistenie“) podľa  tohto  zákona  je  poistenie, na základe ktorého sa poskytuje zdravotná  starostlivosť  podľa osobitných predpisov.^1a)“.

Poznámka pod čiarou k odkazu 1a znie:
„1a)	§ 2 zákona Národnej rady Slovenskej republiky č. 277/1994 Z. z. o zdravotnej starostlivosti v znení zákona č. .../2003 Z. z.
Zákon Národnej rady Slovenskej republiky č. 98/1995 Z. z. o Liečebnom poriadku v znení zákona č. .../2003 Z. z.“.

2.	§ 4  vrátane nadpisu znie:
„§ 4
Zdravotná starostlivosť poskytovaná na základe
zdravotného poistenia

    (1) Zdravotnou   starostlivosťou   poskytovanou   na   základe zdravotného poistenia (ďalej len „zdravotná starostlivosť“) sa na účely tohto zákona rozumie zdravotná starostlivosť uvedená v osobitnom predpise.^3)“.

Poznámka pod čiarou k odkazu 3 znie:
„3)	§ 2 zákona Národnej rady Slovenskej republiky č. 277/1994 Z. z. v znení zákona č. .../2003 Z. z.“.

3.	V § 7 sa vypúšťa odsek 1 a pripája sa táto veta: „Súčasne sa zrušuje označenie odseku   2.“.

4.	V § 26 odsek 1 sa vypúšťa písmeno e).

Doterajšie písmeno f sa označuje ako písmeno e.

5.	V § 38 ods. 3 sa v tretej vete za slová „zdravotnú starostlivosť“ dopĺňajú slová „po odpočítaní manipulačného poplatku podľa osobitného predpisu^17ba)“.

Poznámka pod čiarou k odkazu 17ba znie:
„17ba) § 3a ods. 3 a § 10 ods. 2 a 3 zákona Národnej rady Slovenskej republiky č. 98/1995 Z. z. v znení zákona č. .../2003 Z. z.“.

6.	V § 48 sa odsek 1 dopĺňa písmenom m), ktoré znie:
„m)	manipulačný poplatok podľa osobitného predpisu^19aa)“.

Poznámka pod čiarou k odkazu 19aa znie:
„19aa)	§ 3a zákona Národnej rady Slovenskej republiky č. 98/1995 Z. z. v znení zákona č. .../2003 Z. z.“.

7.	V § 48 ods. 2 písmeno a) sa na konci dopĺňajú slová „a služby súvisiace s poskytovaním zdravotnej starostlivosti^19aa)“.

8.	V § 50 sa odsek 1 dopĺňa písmenom l), ktoré znie:
„l)	manipulačného poplatku podľa osobitného predpisu^19aa)“.

9.	V § 52 ods. 2 sa za písmeno b) vkladá nové písmeno c), ktoré znie:
„c)	úhradu služieb súvisiacich s poskytovaním zdravotnej starostlivosti^19aa)“.

Doterajšie písmeno c) sa označuje ako písmeno d).

10.	V § 52 odsek 3 sa za slová „zdravotnej starostlivosti“ vkladajú slová „a úhradu služieb súvisiacich s poskytovaním zdravotnej starostlivosti^19aa)“.

11.  V § 61 odseky 2 a 3 znejú:
„(2) Revízni lekári schvaľujú 
a)	poskytovanie dietetických potravín na osobitné medicínske účely,^21aa)
b)	poskytovanie kúpeľnej  starostlivosti,  s  výnimkou  kúpeľnej starostlivosti  poskytovanej  podľa  predpisov  o nemocenskom poistení (zabezpečení).

(3)	Revízni lekári môžu schváliť poistencovi v stave hmotnej núdze alebo sociálnej núdze podľa osobitného predpisu^21ab) aj úhradu preukázaných nákladov 
a)	spojených s poskytnutím zdravotnej starostlivosti nad rámec zdravotného poistenia ustanovený osobitnými predpismi^1a),
b)	za služby súvisiace s poskytovaním zdravotnej starostlivosti,^21ac) 
c)	za  služby súvisiace s poskytovaním kúpeľnej  starostlivosti [ods. 2 písmeno b)],
d)	súvisiacich s vydaním lieku, zdravotníckej pomôcky a dietetickej potraviny na osobitné medicínske účely,^21ad) 
e)	za pobyt sprievodcu dieťaťa prijatého do ústavnej zdravotnej starostlivosti, ak s ním poisťovňa vyslovila predchádzajúci súhlas.“.

Poznámky pod čiarou k odkazom 21aa, 21ab, 21ac a 21ad znejú:
„21aa)	Zákon  Národnej  rady  Slovenskej republiky č. 95/1995 Z. z.  v  znení zákona č. .../2003 Z. z.
21ab)	Zákon č. 195/1998 Z. z. o sociálnej pomoci v znení neskorších predpisov.
21ac)	§ 3a zákona Národnej rady Slovenskej republiky č. 98/1995 Z. z. v znení zákona č. .../2003 Z. z.		
21ad)	§ 10 ods. 2 a 3 zákona Národnej rady Slovenskej republiky č. 98/1995 Z. z. v znení zákona č. .../2003 Z. z.“.

Doterajšie odseky 3 až 5 sa označujú ako odseky 4 až 6.

Čl. IV

Zákon č. 455/1991 Zb.  o živnostenskom podnikaní (živnostenský zákon)  v znení  zákona č. 231/1992  Zb., zákona  č. 600/1992 Zb., zákona Národnej rady Slovenskej republiky č. 132/1994 Z. z., zákona Národnej  rady  Slovenskej   republiky  č. 200/1995  Z. z.,  zákona Národnej  rady  Slovenskej   republiky  č. 216/1995  Z. z.,  zákona Národnej  rady  Slovenskej   republiky  č. 233/1995  Z. z.,  zákona Národnej  rady  Slovenskej   republiky  č. 123/1996  Z. z.,  zákona Národnej  rady  Slovenskej   republiky  č. 164/1996  Z. z.,  zákona Národnej  rady  Slovenskej   republiky  č. 222/1996  Z. z.,  zákona Národnej  rady  Slovenskej   republiky  č. 289/1996  Z. z.,  zákona Národnej  rady  Slovenskej   republiky  č. 290/1996  Z. z.,  zákona č. 288/1997  Z. z.,  zákona  č. 379/1997  Z. z.,  zákona  č. 70/1998 Z. z.,  zákona  č. 76/1998  Z. z.,  zákona  č. 126/1998 Z. z., zákona č. 129/1998  Z. z.,  zákona  č. 140/1998  Z. z.,  zákona č. 143/1998 Z. z.,  zákona č. 144/1998  Z. z., zákona  č. 161/1998 Z. z.,  zákona č. 178/1998  Z. z.,  zákona  č. 179/1998  Z. z.,  zákona č. 194/1998 Z. z.,  zákona č. 263/1999  Z. z., zákona  č. 264/1999 Z. z.,  zákona č. 119/2000  Z. z.,  zákona  č. 142/2000  Z. z.,  zákona č. 236/2000 Z. z.,  zákona č. 238/2000  Z. z., zákona  č. 268/2000 Z. z.,  zákona č. 338/2000  Z. z.,  zákona  č. 223/2001  Z. z.,  zákona č. 279/2001 Z. z., zákona  č. 488/2001 Z. z. a  zákona č. 554/2001 Z.z.  a zákona č. 506/2002 Z. z. sa mení a dopĺňa takto: 

1.	V prílohe č. 5 Skupina  204 sa dopĺňa novým desiatym bodom, ktorý znie:

„10.  Dopravná   služba	
v zdravotníctve

absolvent 
strednej zdravotníckej školy

§ 2 ods. 4 zákona Národnej rady Slovenskej republiky č. 277/1994 Z. z. o zdravotnej starostlivosti v znení zákona č. .../2003 Z. z.

Doterajší desiaty bod až päťdesiaty šiesty bod sa označuje ako jedenásty bod až päťdesiaty siedmy bod.

	
Čl. V

Tento zákon nadobúda účinnosť  ............... 2003.